Μπιφτεκάκια σμυρναίικα στα λεμονόφυλλα
Μπιφτεκάκια σμυρναίικα πεντανόστιμα, με μισό μισό αρνίσιο και μοσχαρίσιο κιμά, χωρίς καθόλου αυγά.
600 γρ. κιμάς μοσχαρίσιος από ελιά, περασμένος μία φορά από τη μηχανή , 400 γρ. κιμάς αρνίσιο, από σπάλα, περασμένος μία φορά από τη μηχανή , 1/2 μάτσο μαϊντανός, ψιλοκομμένος , 1 σκελίδα σκόρδο, λιωμένο , 5 φέτες (περίπου 300 γρ.) ψωμί ολικής άλεσης χωρίς την κόρα, μουλιασμένο σε νερό και στυμμένο καλά , 1/2 κουτ. γλυκού κύμινο , 2 κουτ. γλυκού ρίγανη ξερή , 80 ml νερό , 80 ml ελαιόλαδο , 2 κουτ. γλυκού αλάτι , 1/2 κουτ. γλυκού πιπέρι, φρεσκοτριμμένο , μερικά φύλλα λεμονιάς, καλά πλυμένα και στεγνωμένα (ζητάμε εγκαίρως από τον μανάβη μας να μας κρατήσει)
Για να φτιάξουμε τα μπιφτεκάκια σμυρναίικα στα λεμονόφυλλα αρχικά προθερμαίνουμε τον φούρνο στη λειτουργία  του γκριλ και στρώνουμε με λαδόκολλα τη λαμαρίνα του φούρνου.Σε βαθύ μπολ ζυμώνουμε καλά όλα τα υλικά μέχρι να σχηματιστεί ένα αφράτο μείγμα. Το νερό που προσθέσαμε κάνει το μείγμα ακόμα πιο αφράτο.Πλάθουμε το μείγμα σε μακρόστενα μπιφτεκάκια, όπως τα σουτζουκάκια.Απλώνουμε κάθε  μπιφτεκάκι σε λεμονόφυλλο και καλύπτουμε  με άλλο ένα φύλλο λεμονιάς. Τα τακτοποιούμε όμορφα στη λαμαρίνα και ψήνουμε στο  δεύτερο ράφι κάτω από το γκριλ για περίπου 10 λεπτά από κάθε πλευρά.Σερβίρουμε τα μπιφτεκάκια σμυρναίικα στα λεμονόφυλλα είτε με τα λεμονόφυλλα που πλέον θα είναι καμένα εξωτερικά, είτε βγάζουμε και πετάμε τα λεμονόφυλλα και τα σερβίρουμε σκέτα. Συνοδεύουμε  με πιλάφι.
Αρνίσιος κιμάς,Μοσχαρίσιος κιμάς,Μικρασιατική Κουζίνα,Σμυνέικη Κουζίνα